Vestul nu vede cu ochi buni România, din perspectiva investiţiilor. Agenţia de rating Fitch ar putea scădea ratingul de țară.
Agenţia
de rating Fitch trage un semnal de alarmă asupra economiei României. Pe de
altă parte experții spun că deocamdată nu avem motive de îngrijorare. Dacă
Fitch va scădea ratingul de țară, România ar putea rata noi investiții.
Agenţia de rating Fitch, instituţia
care evaluează economiile statelor pentru a arăta cât de atractivă este o ţară
pentru investiţii, a revizuit perspectiva României, de la statutul de "stabil"
la cel de "negativ". Analiştii Fitch spun că România nu a profitat de anii de
creştere pentru a-şi îmbunătăţi indicatorii economici.Melania Hăncilă, consultant & expert în executive search spune că Fitch
practic lansează un avertisment la adresa României, care este într-o situaţie
vulnerabilă din cauza acumulării deficitelor fiscale în ultimii ani şi
necesităţii de creştere a cheltuielilor publice pentru a atenua efectele
pandemiei.Pe de altă parte, vestea bună este
că agenţia de rating a schimbat perspectiva, dar nu şi ratingul de ţară, ceea
ce înseamnă că România încă este o destinaţie recomandată de investiţii.Totodată, experții zic că deficitul bugetar este un indicator care cântăreşte mult în analiza Fitch. De asemenea, aceștia consideră că estimarea de scădere economică a Fitch de 5,9% este mai realistă decât cea a Guvernului de numai 1,9%.Dacă noile măsuri anunţate de
Guvern nu vor stabiliza economia, riscul este ca ratingul de ţară să scadă. În
acest caz, România ar putea rata unele investiţii noi.Sursă
foto: Profimedia.